**Indierock-trioen Low gæster VEGA**

*De minimalistiske indierockere i slowcore-trioen Low giver koncert i Lille VEGA 14. oktober.*

Med mere end 20 år som bandkonstellation er det et yderst erfarent band, der giver koncert i Lille VEGA 14. oktober. Minnesota-trioen Low har siden begyndelsen demonstreret en imponerende arbejdsiver og udgivet hele ti studiealbums, hvor deres seneste *The Invisible Way* fra 2013 af BBC blev kaldt et af bandets bedste til dato.

**Distinkt lyd**

Low blev fra starten af karrieren betegnet som repræsentanter for slowcore-genren med deres minimalistiske instrumentering, langsomme tempo og dystre tekstunivers, og trods genrens udfordringer, har Low i løbet af deres lange karriere formået at holde deres underspillede og hypnotiske sange varierede, fremadsynede og medrivende.

**Imponerende live-band**

Den intense energi Low kanaliserer på plade kommer også til udtryk, når bandet spiller live. Bandet udfolder taktvis deres minimalistiske univers, der veksler mellem følelsesladede fortællinger af tyste og intime stemninger og skarpe støjende følelseseksplosioner.

**Fakta om koncerten**

Low (US)

Onsdag 14. oktober kl. 21

Store VEGA, Enghavevej 40, 1674 København V

180 kr. + gebyr

Læs mere og køb billet til koncerten med Low

For yderligere oplysninger kontakt venligst

Marie Louise Fuglsang-Damgaard

Kommunikationsmedarbejder, VEGA

mf@vega.dk - 3326 0953